Naseer Bunda
احمد نصیر بنڈا (15 مئی 1932-20 مارچ 1993) پاکستان سے تعلق رکھنے والے فیلڈ ہاکی کے کھلاڑی تھے۔ وہ راول پنڈی میں پیدا ہوئے تھے۔ وہ 1956 کے سمر اولمپکس میں سلور میڈلسٹ اور 1960 کے سمر اولمپکس میں گولڈ میڈلسٹ تھے۔ نصیر نے 1960 کے روم اولمپکس میں روایتی حریف بھارت کے خلاف فائنل میں پاکستان کے لیے واحد جیتنے والا گول کر کے ملک کی اولمپک تاریخ میں پہلا طلائی تمغہ جیتا تھا۔ انہوں نے پاکستان کے لیے 44 مقابلوں میں مجموعی طور پر 43 بین الاقوامی گول کیے۔ انہیں 1962 میں حکومت پاکستان کی طرف سے پرائڈ آف پرفارمنس ایوارڈ بھی ملا۔ ۔